ไฟแนนซ์ทูเดย์
“ทำวันนี้ให้ดีที่สุด แล้วทำวันพรุ่งนี้ให้ดีกว่าเดิม”
13 ก.ย. 2554

“ทำวันนี้ให้ดีที่สุด แล้วทำวันพรุ่งนี้ให้ดีกว่าเดิม”
...ลุ้นระทึกว่า ใครจะมาเป็นเลขาธิการ ก.ล.ต. ระหว่าง ชาลี จันทนยิ่งยง รองเลขาธิการ ก.ล.ต. ที่เป็นมืออาชีพ ผู้ซึ่งได้คะแนนจากกรรมการเต็ม มืออาชีพตลาดทุนวัย 50 ปีเศษ กับ วรพล โสคติยานุรักษ์ นัก




วิชาการที่จบการศึกษาปริญญาเอกและปริญญาโทด้าน Finance The Wharton School, University of Pennsylvania และปริญญาโทบริหารธุรกิจด้าน Finance &amp; International Business,Syracuse University ซึ่ง ม.ร.ว.ปรีดิยาธร เทวกุล ก้องเกียรติ โอภาสวงการ ปิ่น จักกะพาก ภควัต โกวิทวัฒนพงศ์ ต่างจบมาจากที่นี่ ที่สำคัญ วรพลดูจะได้รับการสนับสนุนจากพรรคเพื่อไทย จนทำให้ติดโผว่าที่เลขาฯ ก.ล.ต. คนใหม่ แม้ว่าจะมีคะแนนตามหลังไม่น้อย แต่คนเลือกชื่อ ธีระชัย ภูวนาถนรานุบาล รมว.คลัง 
...ธนาคารเกียรตินาคิน เอาใจลูกค้าหาเงินฝากดอกเบี้ยสูง ออกเงินฝากออมทรัพย์พิเศษ KK Smart Savings ให้ดอกเบี้ย 3% เป็นผลตอบแทนสูงใกล้เคียงเงินฝากประจำ และรับฝากขั้นต่ำเพียง 1 แสนบาท สามารถถอนได้สูงสุดเดือนละ 4 ครั้ง โดยไม่เสียค่าธรรมเนียม ใครมีเงินรีบๆ กันหน่อย
อีกนิดหนึ่งสำหรับคนพมีสตุ้งสตางค์ ศักดิ์สิทธิ์ ปิติพงศ์สุนทร ผู้อำนวยการอาวุโสฝ่ายการตลาด – บุคคลธนกิจ ธนาคารสแตนดาร์ดชาร์เตอร์ด (ไทย) จะแถลงผลสำรวจ ‘Wealth Management Customer Profile’ ใน 10 ตลาดหลัก ได้แก่ จีน, ฮ่องกง, เกาหลีใต้, อินเดีย, อินโดนีเซีย, ไต้หวัน, มาเลเซีย, อาหรับเอมิเรตส์, สิงคโปร์ และไทย เพื่อเข้าใจถึงพฤติกรรม ของลูกค้ากลุ่มบริหารความมั่งคั่งในแต่ละตลาดใครสนใจก็ไปฟังกันได้ เพราะเขาจะมีผลิตภัณฑ์ทางการเงินที่เหมาะให้กับคนรวยๆด้วยพุธที่ 14 ก.ย.นี้เวลา 10.30 น.
...ธนาคาร ซีไอเอ็มบี ไทย รบกวนฝากท่านเชิญชวนประชาชนทั่วไปผู้มีจิตศรัทธาต่อเพื่อนมนุษย์ด้วยกัน เข้าร่วมกิจกรรม “นัดรวมพล...คนบริจาคโลหิต” ในวันที่ 16 ก.ย.นี้ เวลา 09.00-15.00 น. ที่ธนาคาร ซีไอเอ็มบี ไทย สำนักงานใหญ่ ถนนหลังสวน ครั้งนี้ ศูนย์บริการโลหิตแห่งชาติ สภากาชาดไทย ยังได้เพิ่มจำนวนเตียงเพื่อรองรับผู้บริจาคได้เพิ่มมากขึ้น หลังกิจกรรมบริจาคโลหิตในครั้งที่แล้ว มียอดผู้บริจาคโลหิตเข้ามาบริจาคเต็มโควตา ก่อนเวลากำหนด